sukhrobnurali/uzbek-legal-corpus huggingface dataset:
OʻZBEKISTON RESPUBLIKASI BANKLARIDA OChILADIGAN BANK HISOBVARAQLARI TOʻGʻRISIDAGI YOʻRIQNOMAGA OʻZGARTIRIShLAR KIRITISh TOʻGʻRISIDA
(resolution, 2023-02-09)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi qonunining 7 va 51-moddalariga asosan Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2009-yil 16-martdagi 7/2-sonli qarori bilan tasdiqlangan Oʻzbekiston Respublikasi banklarida ochiladigan bank hisobvaraqlari toʻgʻrisidagi yoʻriqnomaga (2009-yil 27-aprel, roʻyxat raqami 1948 — Oʻzbekiston Respublikasi qonun hujjatlari toʻplami, 2009-yil, 18-son, 229-modda) ilovaga muvofiq oʻzgartirishlar kiritilsin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilgan vaqtdan boshlab oʻn kun oʻtgandan keyin kuchga kiradi. 1. 8-bandning toʻrtinchi xatboshi quyidagi tahrirda bayon etilsin: “Tadbirkorlik subyektlariga banklarda hisobvaraqlar ochish uchun eng kam oylik ish haqining 0,5 barobari, qishloq joylarda esa eng kam oylik ish haqining 0,1 barobari miqdorida haq olinadi ”. 2. 10-banddagi “asosiy va ikkilamchi hisobvaraqlar ochilganligi toʻgʻrisida davlat soliq xizmati organlariga va” soʻzlari chiqarib tashlansin. 3. 18-band quyidagi tahrirda bayon etilsin: “18. Yuridik shaxslar va yakka tartibdagi tadbirkorlar tomonidan asosiy hisobvaraqqa xizmat koʻrsatuvchi bankda jamgʻarma va muddatli depozit hisobvaraqlarini ochish uchun mazkur Yoʻriqnomaning ilovalarida keltirilgan tegishli shakldagi ariza taqdim qilinadi. Jismoniy shaxslar tomonidan jamgʻarma va muddatli depozit hisobvaraqlarini ochish uchun mazkur Yoʻriqnomaning ilovalarida keltirilgan tegishli shakldagi ariza va qoʻshimcha ravishda shaxsni tasdiqlovchi hujjat shaxsan taqdim qilinadi.”. 4. 19-bandning birinchi xatboshi quyidagi tahrirda bayon etilsin: “Yuridik shaxslar va yakka tartibdagi tadbirkorlar boshqa banklarda ikkilamchi talab qilib olinguncha, muddatli, jamgʻarma depozit hisobvaraqlarini ochishda ham asosiy hisobvaraq ochish uchun taqdim etiladigan barcha hujjatlarni taqdim etishlari shart.”. 5. 31-bandning “a” kichik bandidagi “3-ilova” soʻzlari “2-ilova” soʻzlari bilan almashtirilsin. 6. 55-bandning “b” kichik bandi quyidagi tahrirda bayon etilsin: “b) tugatish ishlari tugallanganligi toʻgʻrisida maxsus komissiya tomonidan rasmiylashtirilgan bayonnoma;”.
XALQARO TAShKILOTLARGA OʻZBEKISTON RESPUBLIKASI BADALLARINI TOʻLASh TARTIBI TOʻGʻRISIDAGI NIZOMGA OʻZGARTIRIShLAR KIRITISh HAQIDA
(resolution, 2021-12-29)

Xalqaro tashkilotlarga Oʻzbekiston Respublikasi badallarini toʻlash mexanizmini takomillashtirish maqsadida Vazirlar Mahkamasi qaror qiladi: 1. Vazirlar Mahkamasining 2000-yil 10-yanvardagi 6-son qarori (Oʻzbekiston Respublikasi QT, 2000-y., 1-son, 1-modda) bilan tasdiqlangan Xalqaro tashkilotlarga Oʻzbekiston Respublikasi badallarini toʻlash tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin. 1. 5-bandning birinchi xatboshi quyidagi tahrirda bayon qilinsin: “5. Xalqaro tashkilotlarga badallar toʻlovchi vazirliklar va idoralar kelgusi moliya yilida badallarni toʻlash yuzasidan buyurtmanomalarni aʼzolik haqidagi hujjatlar nusxalarini, kelgusida xalqaro tashkilotda qatnashishning maqsadga muvofiqligi toʻgʻrisidagi asoslovchi materiallarni ilova qilgan holda, aʼzolikdan olinadigan iqtisodiy va boshqa foydalarni, toʻlovlar boʻyicha qarzni va boshlanadigan moliya yilidagi toʻlovlar summasini koʻrsatib, 1-sentabrgacha boʻlgan muddatda Oʻzbekiston Respublikasi Tashqi ishlar vazirligiga va Moliya vazirligiga kiritadilar”. 2. 7-band quyidagi tahrirda bayon qilinsin: “7. Oʻzbekiston Respublikasi Tashqi ishlar vazirligi 15-sentabrgacha boʻlgan muddatda Oʻzbekiston Respublikasi Moliya vazirligiga xalqaro tashkilotlarga aʼzolik badallari toʻlovlari boʻyicha takliflar yuzasidan axborotni toʻlovlar summasi boʻyicha asoslashlar bilan, tashkilotda qatnashishning maqsadga muvofiqligini, aʼzolikdan olinadigan iqtisodiy va boshqa foydani, mavjud qarzdorlikning oqibatlarini koʻrsatgan holda taqdim etadi. Boshlangan moliyaviy yilda badal toʻlanishi zarur boʻlgan xalqaro tashkilotlar roʻyxati (keyingi oʻrinlarda Roʻyxat deb ataladi) Oʻzbekiston Respublikasi Moliya vazirligi tomonidan Tashqi ishlar vazirligi bilan birgalikda badallar toʻlash asoslari, ularni toʻlash manbalari, toʻlovlar summasi, toʻlash muddatlari, badal toʻlovchi vazirliklar va idoralar koʻrsatilgan, shuningdek, budjet ajratmalari yoki oʻz manbalari summasi Oʻzbekiston Respublikasining milliy valyutasida hamda xorijiy valyutaga konvertatsiya qilish ehtiyoji aniqlangan holda tuziladi”. 3. 8-band quyidagi tahrirda bayon qilinsin: “8. Oʻzbekiston Respublikasi Moliya vazirligi kelgusi moliya yilida toʻlov valyutasida va AQSh dollaridagi ekvivalentda badal toʻlash hajmi va mablagʻ bilan taʼminlash manbalari yuzasidan umumlashtirilgan Roʻyxat tuzadi”. 4. 9-banddagi “20-avgustgacha” soʻzlari “1-oktabrgacha” soʻzlari bilan almashtirilsin. 5. 10-banddagi “Oʻzbekiston Respublikasi Vazirlar Mahkamasining farmoyishi” soʻzlari “Oʻzbekiston Respublikasi Prezidentining farmoyishi” soʻzlari bilan almashtirilsin.
XALQARO SHARTNOMANI TASDIQLASH TOʻGʻRISIDA
(resolution, 2009-06-18)

1. Oʻzbekiston Respublikasining diplomatiya vakolatxonalarini Rossiya Federatsiyasida va Rossiya Federatsiyasi vakolatxonalarini Oʻzbekiston Respublikasida joylashtirish hamda ularga xizmat koʻrsatish shartlari toʻgʻrisida Oʻzbekiston Respublikasi Hukumati bilan Rossiya Federatsiyasi Hukumati oʻrtasida 2009-yil 23-yanvar kuni Toshkent shahrida imzolangan Bitim tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi tomonidan mazkur xalqaro shartnoma kuchga kirishi uchun zarur boʻlgan ichki davlat tartib-qoidalari bajarilgani toʻgʻrisida tegishli bildirishnoma yoʻllasin. 3. Oʻzbekiston Respublikasi Davlat mulkini boshqarish davlat qoʻmitasi Rossiya Federatsiyasining Oʻzbekiston Respublikasidagi Elchixonasini joylashtirish uchun Rossiya Federatsiyasiga mulk qilib berilgan binolar va inshootlarning mulkka egalik huquqiga davlat orderi berilishini taʼminlasin. 4. Toshkent shahar hokimligi Rossiya Federatsiyasining Oʻzbekiston Respublikasidagi Elchixonasini joylashtirish uchun tegishli yer uchastkasini ijaraga berish toʻgʻrisida shartnoma tuzilishini taʼminlasin. 5. Oʻzbekiston Respublikasi Yer resurslari, geodeziya, kartografiya va davlat kadastri davlat qoʻmitasi taqdim etilgan huquqni belgilovchi hujjatlar asosida ushbu qarorning 3 va 4-bandlarida koʻrsatib oʻtilgan obyektlarga egalik huquqi hamda uzoq muddatli ijara huquqini belgilangan tartibda davlat roʻyxatidan oʻtkazsin. 6. Oʻzbekiston Respublikasi Vazirlar Mahkamasi hamda tegishli vazirlik va idoralar rahbarlari ushbu xalqaro shartnoma kuchga kirgandan keyin belgilangan tartibda Oʻzbekiston Respublikasining majburiyatlari bajarilishi ustidan nazoratni taʼminlasinlar. 7. Mazkur qarorning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin.
“2008 YILDA OLIY TAʼLIM MUASSASALARIGA FOIZSIZ BUDJET SSUDALARINI AJRATISh TARTIBI TOʻGʻRISIDAGI NIZOMNI TASDIQLASh HAQIDA”GI QARORGA OʻZGARTIRIShLAR KIRITISh TOʻGʻRISIDA
(resolution, 2018-01-08)

Budjetdan tashqari daromadlar va xarajatlar oʻrtasidagi vaqtinchalik tafovutlarni qoplash uchun oliy taʼlim muassasalariga moliyaviy koʻmak berish maqsadida Oʻzbekiston Respublikasi Moliya vazirligi va Oliy va oʻrta maxsus taʼlim vazirligi qaror qiladi: 1. Oʻzbekiston Respublikasi Moliya vazirligi hamda Oliy va oʻrta maxsus taʼlim vazirligining 2008-yil 28-maydagi 60, 152-1-sonli “2008-yilda oliy taʼlim muassasalariga foizsiz budjet ssudalarini ajratish tartibi toʻgʻrisidagi nizomni tasdiqlash haqida”gi qaroriga (roʻyxat raqami 1818, 2008-yil 29-may) (Oʻzbekiston Respublikasi qonun hujjatlari toʻplami, 2008-yil, 22-23-son, 212-modda) ilovaga muvofiq oʻzgartirishlar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. 1. Nomi va 1-bandidagi “2008-yilda” soʻzlari “2008 va 2009-yillarda” soʻzlari bilan almashtirilsin. 2. Nizomda: nomi va soʻz boshidagi “2008-yilda” soʻzlari “2008 va 2009-yillarda” soʻzlari bilan almashtirilsin; 6-banddagi “2008-yilda” soʻzlari “tegishli ravishda 2008 va 2009-yillarda” soʻzlari bilan almashtirilsin; 1-ilova mazkur oʻzgartirishlarning 1-ilovasiga muvofiq tahrir etilsin; 2-ilova mazkur oʻzgartirishlarning 2-ilovasiga muvofiq tahrir etilsin.
VAZIRLAR MAHKAMASINING “QIShLOQ VA SUV XOʻJALIGI VAZIRLIGINING OʻRMON XOʻJALIGI BOSh BOShQARMASI HUZURIDA MANZARALI BOGʻDORChILIK VA OʻRMON XOʻJALIGI RESPUBLIKA ILMIY-IShLAB ChIQARISh MARKAZINI TAShKIL ETISh TOʻGʻRISIDA” 2005 YIL 2-MARTDAGI 76-SON QARORIGA OʻZGARTIRISh KIRITISh HAQIDA
(resolution, 2017-07-31)

Qishloq va suv xoʻjaligi vazirligining Oʻrmon xoʻjaligi bosh boshqarmasi huzuridagi Manzarali bogʻdorchilik va oʻrmon xoʻjaligi respublika ilmiy-ishlab chiqarish markazini moliyalashtirish manbalarini aniqlashtirish maqsadida Vazirlar Mahkamasi qaror qiladi: 1. Vazirlar Mahkamasining “Qishloq va suv xoʻjaligi vazirligining Oʻrmon xoʻjaligi bosh boshqarmasi huzurida Manzarali bogʻdorchilik va oʻrmon xoʻjaligi respublika ilmiy-ishlab chiqarish markazini tashkil etish toʻgʻrisida” 2005-yil 2-martdagi 76-son qarorining 6-bandi quyidagi tahrirda bayon qilinsin: “6. Manzarali bogʻdorchilik va oʻrmon xoʻjaligi respublika ilmiy-ishlab chiqarish markazi hamda uning tarkibiga kiruvchi tashkilotlarning faoliyati xoʻjalik faoliyatidan olingan daromadlar, oʻrmon xoʻjaligi tadbirlariga budjetdan ajratilgan mablagʻlar hamda qonun hujjatlarida taqiqlanmagan boshqa manbalar hisobiga moliyalashtiriladi”. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.
OʻZBEKISTON RESPUBLIKASI HUDUDIDA YaShAYDIGAN, YaDRO POLIGONLARIDA VA BOShQA RADIATSIYA-YaDRO OBYEKTLARIDA XIZMATNI OʻTAGAN OʻZBEKISTON RESPUBLIKASI FUQAROLARI ROʻYXATIGA OʻZGARTIRISh VA QOʻShIMChALAR KIRITISh TOʻGʻRISIDA
(resolution, 2009-06-12)

Yadro poligonlarida va boshqa radiatsiya-yadro obyektlarida harbiy xizmatni oʻtagan pensiya yoshidagi shaxslarni ijtimoiy himoya qilishni yanada takomillashtirishni taʼminlash maqsadida Vazirlar Mahkamasi qaror qiladi: 1. Vazirlar Mahkamasining 2002-yil 31-maydagi 188-son qarori (Oʻzbekiston Respublikasi QT, 2002-y., 5-son, 27-modda) bilan tasdiqlangan Oʻzbekiston Respublikasi hududida yashaydigan, yadro poligonlarida va boshqa radiatsiya-yadro obyektlarida xizmatni oʻtagan Oʻzbekiston Respublikasi fuqarolari roʻyxatiga ilovaga muvofiq oʻzgartirish va qoʻshimchalar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S.Azimov zimmasiga yuklansin. 1. “Andijon viloyati” boʻlimiga quyidagi mazmundagi 6—8-satrlar qoʻshilsin: 2. “Buxoro viloyati” boʻlimiga quyidagi mazmundagi 4-satr qoʻshilsin: 3. “Jizzax viloyati” boʻlimiga quyidagi mazmundagi 14-15-satrlar qoʻshilsin: 4. “Navoiy viloyati” boʻlimiga quyidagi mazmundagi 6-satr qoʻshilsin: 5. “Samarqand viloyati” boʻlimiga quyidagi mazmundagi 14—23- satrlar qoʻshilsin: 6. “Sirdaryo viloyati” boʻlimiga quyidagi mazmundagi 7-8-satrlar qoʻshilsin: 7. “Toshkent viloyati” boʻlimiga quyidagi mazmundagi 26—35-satrlar qoʻshilsin: 8. “Fargʻona viloyati” boʻlimiga quyidagi mazmundagi 37—39-satrlar qoʻshilsin: 9. “Toshkent shahri” boʻlimiga quyidagi mazmundagi 44—55-satrlar qoʻshilsin: 10. Oxirgi xatboshidagi “194” raqami “238” raqami bilan almashtirilsin.
OʻZBEKISTON RESPUBLIKASI TIJORAT BANKLARIDA BUXGALTERIYA HISOBI HISOBVARAQLAR REJASIGA QOʻShIMChALAR KIRITISh TOʻGʻRISIDA
(resolution, 2022-02-27)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonunining 7 va 51-moddalariga asosan Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2004-yil 17-iyuldagi 15/3-sonli qarori bilan tasdiqlangan “Oʻzbekiston Respublikasi tijorat banklarida buxgalteriya hisobi hisobvaraqlar rejasi”ga (2004-yil 13-avgust, roʻyxat raqami 773-17 — Oʻzbekiston Respublikasi qonun hujjatlari toʻplami, 2004-yil, 32-son, 369-modda) ilovaga* muvofiq qoʻshimchalar kiritilsin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilgan vaqtdan boshlab oʻn kundan soʻng kuchga kiradi.
Oʻzbekiston Respublikasi Hukumatining ayrim qarorlariga oʻzgartirishlar kiritish, shuningdek baʼzilarini oʻz kuchini yoʻqotgan deb hisoblash toʻgʻrisida (Oʻzbekiston Respublikasi Prezidentining 2009-yil 1-apreldagi PQ-1087-son qarori)
(resolution, 2022-07-22)

Oʻzbekiston Respublikasi Prezidentining 2009-yil 1-apreldagi PQ-1087-son qaroriga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining 1-ilovaga muvofiq ayrim qarorlariga oʻzgartirishlar kiritilsin. 2. Oʻzbekiston Respublikasi Hukumatining 2-ilovaga muvofiq baʼzi qarorlari oʻz kuchini yoʻqotgan deb hisoblansin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.N. Aripov zimmasiga yuklansin. 1. Vazirlar Mahkamasining 1997-yil 3-noyabrdagi 498-son qarori bilan tasdiqlangan Oʻzbekiston Respublikasi Mudofaa vazirligining harbiy muhandislik-qurilish tuzilmalari toʻgʻrisidagi nizom 1-bandining birinchi xatboshidagi “Hukumat aloqa xizmati” soʻzlari chiqarib tashlansin. 2. Vazirlar Mahkamasining “Chastota spektridan foydalanish, teleradiodasturlarni shakllantirish va tarqatish hamda maʼlumotlar uzatish samaradorligini oshirish yuzasidan qoʻshimcha chora-tadbirlar toʻgʻrisida” 1998-yil 10-iyuldagi 293-son qarorida (Oʻzbekiston Respublikasi QT, 1998-y., 7-son, 26-modda): a) Axborot faoliyati va maʼlumotlar uzatishni takomillashtirish va samaradorligini oshirish boʻyicha idoralararo muvofiqlashtirish komissiyasi toʻgʻrisidagi nizom 10-bandining toʻrtinchi xatboshidagi “Hukumat aloqa xizmati” soʻzlari “Oʻzbekiston Respublikasi Milliy xavfsizlik xizmatining Maxsus aloqa xizmati” soʻzlari bilan almashtirilsin; b) Radioelektron vositalar va yuqori chastotali qurilmalarni Oʻzbekiston Respublikasi hududida sotib olish (berish), loyihalash, qurish (oʻrnatish), ishlatish hamda chet eldan keltirish tartibi toʻgʻrisidagi nizom 2-bandining “b” kichik bandidagi “Hukumat aloqa xizmati” soʻzlari chiqarib tashlansin. 2. Vazirlar Mahkamasining “Aloqa va axborotlashtirish sohasida boshqaruvni tashkil etishni takomillashtirish toʻgʻrisida” 2002-yil 23-sentabrdagi 328-son qaroriga 5-ilovaning 1-bandi (Oʻzbekiston Respublikasi QT, 2002-y., 9-son, 53-modda).
“BANKROTLIK TOʻGʻRISIDA”GI OʻZBEKISTON RESPUBLIKASI QONUNIDA NAZARDA TUTILGAN MAʼLUMOTLARNI EʼLON QILIShNI TARTIBGA SOLISh ChORA-TADBIRLARI TOʻGʻRISIDA
(law, 2023-07-22)

“Bankrotlik toʻgʻrisida”gi Oʻzbekiston Respublikasi Qonuniga muvofiq Vazirlar Mahkamasi qaror qiladi: 1. Oʻzbekiston Respublikasi Davlat aktivlarini boshqarish agentligi (keyingi oʻrinlarda — Agentlik), Soliq qoʻmitasi hamda Axborot va ommaviy kommunikatsiyalar agentligining Biznes-Daily “Birja” iqtisodiy gazetasi (keyingi oʻrinlarda — “Birja” gazetasi) va/yoki Agentlik rasmiy veb-saytida (keyingi oʻrinlarda — ommaviy axborot vositalari) “Toʻlovga qobiliyatsizlik toʻgʻrisida”gi Oʻzbekiston Respublikasi Qonunida nazarda tutilgan maʼlumotlar (keyingi oʻrinlarda — toʻlovga qobiliyatsizlik toʻgʻrisidagi maʼlumotlar) eʼlon qilinadigan ommaviy axborot vositalari etib belgilash haqidagi taklifi qabul qilinsin. 2. Belgilab qoʻyilsinki: “Birja” gazetasi Oʻzbekiston Respublikasining butun hududida kamida 1000 nusxada tarqatiladi va toʻlovga qobiliyatsizlik toʻgʻrisidagi maʼlumotlarning har haftada eʼlon qilinishini taʼminlaydi. Toʻlovga qobiliyatsizlik toʻgʻrisidagi maʼlumotlar matnlari davlat tilida eʼlon qilinadi va boshqa tillarga tarjima qilinishi mumkin; “Birja” gazetasi toʻlovga qobiliyatsizlik toʻgʻrisidagi maʼlumotlarni ular manfaatdor shaxslardan olingandan va eʼlon qilinganlik haqi toʻliq hajmda toʻlangandan keyin uch kun mobaynida eʼlon qiladi; toʻlovga qobiliyatsizlik toʻgʻrisidagi maʼlumotlarning “Birja” gazetasining Internetdagi saytida qoʻshimcha haq undirilmasdan joylashtirilishini, shuningdek saytda joylashtirilgan maʼlumotlardan bepul foydalanilishini taʼminlaydi; Agentlik rasmiy veb saytining alohida sahifasiga sud boshqaruvchisi tomonidan oʻzining elektron raqamli imzosi bilan toʻlovga qobiliyatsizlik toʻgʻrisidagi eʼlon qilinadigan maʼlumotlarni oʻz kabineti orqali joylashtiradi. Ushbu sahifaga maʼlumotlar bepul joylashtiriladi. 3. Belgilansinki: toʻlovga qobiliyatsizlik toʻgʻrisidagi maʼlumotlarni “Birja” gazetasida eʼlon qilish qiymati, shriftning yirikligi kamida 7 punkt va interlinyaji kamida 8 punkt boʻlgan taqdirda, qoʻshilgan qiymat soligʻini hisobga olgan holda bir kvadrat santimetr uchun bazaviy hisoblash miqdorining 1,0 foizidan oshishi mumkin emas; toʻlovga qobiliyatsizlik toʻgʻrisidagi maʼlumotlarni “Birja” gazetasida eʼlon qilish bilan bogʻliq xarajatlarni qoplash “Toʻlovga qobiliyatsizlik toʻgʻrisida”gi Oʻzbekiston Respublikasi Qonunida nazarda tutilgan tartibda amalga oshiriladi. 4. Oʻzbekiston Respublikasi Monopoliyadan chiqarish, raqobat va tadbirkorlikni qoʻllab-quvvatlash davlat qoʻmitasi manfaatdor vazirliklar va idoralar bilan birgalikda bir oy muddatda idoraviy normativ-huquqiy hujjatlarning ushbu qarorga muvofiqlashtirilishini taʼminlasin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov va Oʻzbekiston Respublikasi Bosh vazirining oʻrinbosari A.N. Aripov zimmasiga yuklansin.
BUDJET TAShKILOTLARI TOMONIDAN VAQTINChA FOYDALANILMAYOTGAN DAVLAT MULKINI BOShQA KORXONA VA TAShKILOTLARGA IJARAGA BERISh TARTIBI TOʻGʻRISIDAGI NIZOMNI OʻZ KUChINI YOʻQOTGAN DEB TOPISh HAQIDA
(resolution, 2009-06-10)

Oʻzbekiston Respublikasi Vazirlar Mahkamasining 2009-yil 8-apreldagi 102-sonli “Davlat mulkini ijaraga berish tartibini takomillashtirish chora-tadbirlari toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2009-yil, 15-son, 186-modda) muvofiq Oʻzbekiston Respublikasi Moliya vazirligi va Davlat mulkini boshqarish davlat qoʻmitasi qaror qiladilar: 1. Quyidagilar oʻz kuchini yoʻqotgan deb hisoblansin: Oʻzbekiston Respublikasi Moliya vazirligi, Davlat mulkini boshqarish va tadbirkorlikni qoʻllab-quvvatlash davlat qoʻmitasi tomonidan 1999-yil 23-noyabrdagi 88-son va 1999-yil 29-noyabrdagi 17-son bilan tasdiqlangan “Budjet tashkilotlari tomonidan vaqtincha foydalanilmayotgan davlat mulkini boshqa korxona va tashkilotlarga ijaraga berish tartibi toʻgʻrisida”gi nizom (roʻyxat raqami 869, 2000-yil 7-yanvar) (Meʼyoriy hujjatlari axborotnomasi, 2000-yil, 1-son); Oʻzbekiston Respublikasi Moliya vazirligi va Davlat mulkini boshqarish va tadbirkorlikni qoʻllab-quvvatlash davlat qoʻmitasining 2001-yil 6-sentabrdagi 102 va 10-1-262-son “Budjet tashkilotlari tomonidan vaqtincha foydalanilmayotgan davlat mulkini boshqa korxona va tashkilotlarga ijaraga berish tartibi toʻgʻrisida”gi nizomga oʻzgartirish va qoʻshimchalar kiritish toʻgʻrisidagi qarori (roʻyxat raqami 869-1, 2001-yil 10-sentabr) (Meʼyoriy hujjatlari axborotnomasi 2001-yil, 17-son). 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
TOShKENT ShAHRINING 2200 YILLIGIGA BAGʻIShLANGAN ASOSIY TANTANALARNI OʻTKAZISh TOʻGʻRISIDA
(resolution, 2020-09-28)

Vatanimiz poytaxti azim Toshkent shahrining 2200 yillik qutlugʻ toʻyiga bagʻishlab mamlakatimizda keng koʻlamdagi tayyorgarlik ishlari amalga oshirilmoqda. Xalqaro YUNESKO tashkiloti ishtirokida nishonlanayotgan bu sanaga xalqimiz va jahon jamoatchiligi oʻrtasida qiziqish va eʼtibor tobora ortib bormoqda. Shu munosabat bilan Toshkent shahrining 2200 yillik yubileyini uning yurtimiz va mintaqamiz tarixidagi, ijtimoiy-siyosiy hayotimizdagi tutgan beqiyos oʻrni va mavqeyiga munosib tarzda yuqori saviyada nishonlash hamda bu tarixiy sanaga bagʻishlangan asosiy tantanalar va ommaviy sayillarni chuqur oʻylangan dastur asosida mazmunli oʻtkazish maqsadida: 1. Oʻzbekiston Respublikasi Prezidentining 2008-yil 2-aprelda qabul qilingan Qaroriga qoʻshimcha ravishda 1-ilovaga* muvofiq chora-tadbirlar rejasi qabul qilinsin. Toshkent shahrining 2200 yilligiga bagʻishlangan tantanali majlis va bayram konsertini tayyorlash boʻyicha tashkiliy-ijodiy guruh tarkibi 2-ilovaga* muvofiq tasdiqlansin. 2. Toshkent shahrining 2200 yillik yubileyini nishonlash sanasiga bagʻishlangan tantanali majlis va konsert dasturini 2009-yil 1-sentabr kuni “Oʻzbekiston” xalqaro anjumanlar saroyida, ommaviy tadbirlar va xalq sayillarini esa 2-sentabr kuni poytaxt maydonlarida oʻtkazish haqidagi takliflar maʼqullansin. 3. Mustaqillik kuni va Toshkent shahrining 2200 yilligi bayrami munosabati bilan hamda aholining dam olishi uchun qulay shart-sharoitlar yaratish, ish vaqtidan oqilona foydalanish maqsadida 2009-yil 29-avgust shanba dam olish kuni 2009-yil 31-avgust dushanba kuniga, 2009-yil 30-avgust yakshanba dam olish kuni 2009-yil 2-sentabr chorshanba kuniga koʻchirilsin. 29-avgust shanba va 30-avgust yakshanba kunlari ish kuni deb eʼlon qilinsin. 4. Oʻzbekiston Milliy teleradiokompaniyasi, Oʻzbekiston Milliy axborot agentligi va boshqa ommaviy axborot vositalariga Toshkent shahrining 2200 yillik yubileyiga tayyorgarlik koʻrish va uni oʻtkazish bilan bogʻliq tadbirlarni keng yoritish tavsiya etilsin. 5. Mazkur Qarorning bajarilishini nazorat qilish Oʻzbekiston Respublikasi Bosh vaziri Sh. Mirziyoyev zimmasiga yuklansin.